Document ID: /roh_data/filtered/fineweb-2-filterrobots_roh.jsonl.gz/56419

La Confederaziun vul vinavant cumbatter la povradad en Svizra però cun damain meds che fin qua. Ils proxims 5 onns metta ella a disposiziun 2,5 milliuns francs – quai è be la mesadad dals ultims onns. Uschia aveva il Cussegl federal gia decis l'avrigl.
Sustegn da giuvenils
In dals puncts centrals è il sustegn da giuvenils tar la midada da la scola a l'emprendissadi u sin il martgà da lavur. Sco segunda mesira duessan er creschids che tschertgan ina lavur, survegnir sustegn en furma da scolaziun supplementara. Ultra da quai duain famiglias dischavantagiadas survegnir agid e sco ulteriur punct duessan las cussegliaziuns vegnir optimadas.
La Confederaziun porscha surtut sustegn. Metter enturn las mesiras cunter la paupradad è surtut chaussa da chantuns e vischnancas. Ils daners duain surtut vegnir impundids per la prevenziun. Ina plattafurma naziunala duai furmar la basa per la lavur.
En Svizra valan actualmain 7,5% da la populaziun u 615'000 persunas sco povras. Dad els èn pli che 100'000 uffants.
RR novitads 12:00